མགོན་ཐུགས་རྗེའི་གཏེར་ཆེན་སྤྱན་རས་གཟིགས། །བོད་པུར་རྒྱལ་
འདྲེན་པ་དཀོན་མཆོག་འབངས། །དུས་ད་ལྟ་འཇམ་དབྱངས་བཞད་པའི་
སྡེ། །ལྷ་བླ་མ་དབྱེར་མེད་ཐུགས་རྗེས་གཟིགས། །བོད་ཆེན་པོ་བྱང་གི་ཕྱོགས་
མཐའ་འདིར། །མ་འགྲོ་བའི་བདེ་སྐྱིད་བསྟན་ལ་རག །ཆོས་བསྟན་པའི་
13

འཕེལ་རྒྱས་ཁྱེད་ཀྱི་དྲིན། །འདི་བསམ་ཞིང་བཀའ་དྲིན་སྙིང་ནས་དྲན། །
སྔོན་བླ་མ་དྲི་མ་མེད་པ་དང་། །མ་མཁའ་འགྲོ་གསང་བ་ཡེ་ཤེས་སོགས། །
ཡོངས་གནས་གསུམ་གྱི་དཔའ་བོ་དཔའ་མོ་ཀུན། །མགྲིན་གཅིག་གིས་ལུང་
བསྟན་ཇི་ལྟར་མཛད། །ཀྱེ་གངས་རིའི་མགོན་པོ་སྤྱན་རས་གཟིགས། །གནས་
དེ་ན་ཁྱོད་ཀྱི་ཞིང་ཁམསཡོད། །ཞིང་དེ་ན་ཁྱོད་ཀྱི་གདུལ་བྱ་ཡོད། །ཅེས་
ལུང་བསྟན་གྱི་གདུལ་བྱའི་དུས་ལ་བབས། །ཆེས་སྙིགས་མ་ལྔ་བདོའི་དུས་
ངན་དང་། །ལས་སྡིག་ལ་སྤྱོད་པའི་ཡུལ་མཐའ་འདིར། །ལྷ་སྙིང་རྗེའི་གཏེར་
ཆེན་ཁྱོད་མིན་པ། །ང་ཉམས་ཐག་གི་མགོན་སྐྱབས་སུ་ལ་ཞུ། །ཆོས་མདོ་
སྔགས་བསྟན་པ་ཉི་རྒས་འདྲ། །དེ་བཤད་སྒྲུབ་ལ་དགྲ་བོ་མང་། །དུས་སྙིགས་
མའི་རང་མཚང་མཚོ་ལྟར་རྡོལ། །འདི་བསམས་ན་ཤེས་པ་གཏིང་ནས་སྐྱོ། །
སེམས་སྐྱོ་ཡང་ལས་ངན་སྒྲོག་གིས་བཅིངས། །ང་གདུངས་པའི་འོ་དོད་རྒྱང་
ནས་འབོད། །ལྷ་ཐུགས་རྗེ་ཆེན་པོས་གསན་ལགས་སམ། །སྒོས་ཚེ་ཐུང་ནམ་
འཆི་ཆ་མེད་ལ། །ཉིན་དེ་རིང་ཡན་ཆད་གདོན་གྱིས་སྨྱོས། །ལས་དོནན་མེད་
སྡིག་པས་རང་རང་ཕུང་། །ད་འགྱོད་ཀྱང་འགྱོད་པ་འཕྱིས་ནས་གདའ། །མི་
རྒན་གཞོན་མེད་པར་འཆི་བ་ལ། །ཁྱད་མེད་པ་རང་གི་མངོན་སུམ་མཐོང་། །
ད་རང་རང་དེ་ལྟར་གློ་བུར་དུ། །འཆི་མི་དགོས་བློ་རྩེ་ཅི་ཞིག་ཡོད། །རི་ལུང་
14

པ་གསེར་གྱིས་བཀང་ན་ཡང་། །རང་འཆི་དུས་རྡུལ་ཙམ་འཁྱེར་དབང་མེད། །
གཟུངས་ཡིག་དྲུག་ཚར་གཅིག་བཏོན་ན་ཡང་། །དེ་འཇིག་རྟེན་ཕྱི་མའི་ལམ་
རྒྱག་ཡིན། །ཆོས་གཅིག་ལ་བྱིན་རླབས་ཆེ་བ་དེ། །སྔགས་གཟུངས་མཆོག་ཡི་
གེ་དྲུག་མ་ཡིན། །ཁོང་བྱིས་པ་ཚུན་ཆད་ཤེས་པ་དེ། །ངེད་བོད་ཀྱི་ཆོས་སྐལ་
ཡིན་པའི་རྟགས། །མི་སྡིག་ཅན་བཙན་ཐབས་འཚང་རྒྱའིཆོས། །དཀོར་བག་
ཆགས་ངན་པ་སྦྱོང་བ་ལ། །ཆེས་ཟབ་པའི་མཐར་ཐུག་སྨྱུང་གནས་ཡིན། །
འདིའི་ཕན་ཡོན་ནམ་མཁའི་མཐའ་དང་ཉམས། །དུས་དེང་སང་ངན་ལ་
མགོ་མཐོ་ཡང་། །ལམ་བར་དོའི་འཕྲང་རིང་བརྒལ་བའི་ཉིན། །དགྲ་གཤིན་
རྗེའི་དམག་གིས་བསྐོར་བའི་ཚེ། ། ཆོས་ཚུལ་བཞིན་བྱས་པའི་མི་དེ་སྐྱིད། །
འཕྲང་ཡ་ངའི་འཇིགས་པ་སེལ་འདོད་ཅིང་། །མར་ངན་སོང་གི་སྐྱེ་སྒོ་གཅོད་
འདོད་ན། །ལྷ་ཐུགས་རྗེ་ཆེན་པོའི་ཞབས་ལ་འཇུག །དུས་ཉིན་མཚན་མེད་
པར་གསོལ་བ་ཐོབ། །ཡར་མཐོ་རིས་ཐར་པའི་གོ་འཕང་དང་། །མར་ངན་
སོང་གསུམ་པོ་གང་དུ་འགྲོ། །དུས་ད་ལྟའང་འདམ་ཁ་རང་གི་ལག །མཚམས་
འདི་ལས་འདས་ན་ཐར་བ་དཀའ། །ཁོ་འཆི་བདག་བདུད་ཀྱིས་ཁྲིད་པའི་
སྐབས། །མིང་གོ་ས་དཔའ་རྩལ་སྟོབས་འབྱོར་སོགས། །རྒྱ་ཅི་ཙམ་ཆེ་ཡང་
ཕན་པ་མེད། །ཕན་ངེས་པ་དམ་པའི་ལྷ་ཆོས་ཡིན། །ནོར་ལོངས་སྤྱོད་སྦྲང་
15

མའི་སྦྲང་རྩི་འདྲ། །སྡིག་རང་གིས་བསགས་ཀྱང་གཞན་གྱིས་སྤྱོད། །གཉེན་
མཛའ་བཤེས་ཚོང་འདུས་མགྲོན་པོ་འདྲ། །དུས་རིང་པོར་མི་སྡོད་གྱེས་ནས་
འགྲོ། །གཟུགས་ལང་ཚོ་སྟོན་ཀའི་མེ་ཏོག་འདྲ། །གང་དར་བའི་ཐ་མ་རྒུད་
པ་ཡིན། །གནས་འཁོར་བ་འདི་ཡི་ཕུན་ཚོགས་ལ། །མཐར་མི་བསླུ་བྱ་བ་
གཅིག་ཀྱང་མེད། ། དེ་སོམས་ལ་དམ་པའི་ལྷ་ཆོས་གྱིས། ། ཆོས་ཟབ་མོ་
འཕགས་པའི་བསྒོམ་བཟླས་གྱིས། །དུས་ནམ་ཞིག་བེམ་རིག་བྲལ་བའི་ཉིན། །
ལྷ་ཐུགས་རྗེ་ཆེན་པོས་ཞལ་བསྟན་ནས། །བུ་བདེ་བ་ཅན་དུ་ཤོག་ཅིག་ཅེས། །
མགོན་འོད་དཔག་མེད་ཀྱི་དྲུང་དུ་འཁྲིད། །དོན་དེ་ཕྱིར་སྒོ་གསུམ་དགེ་ལ་
འབད། །དགེ་གང་བསགས་དེ་ཡི་དོན་དུ་སྔོས། །དེ་བྱས་ན་མི་ལུས་དོན་དང་
ལྡན། །ཆོས་བསྟན་དང་མཇལ་བའི་དགོས་པ་འགྲུབ། །ཚུལ་དེ་ལྟར་སྨྲས་
པའི་དགེ་བས་ཀྱང་། །ངེད་ཡོན་མཆོད་བློ་སྣ་ཆོས་ལ་བསྒྱུར། །ལས་དཀར་
བོ་དགེ་ལ་རྟག་སྦྱང་ནས། །མཆོག་ཐར་པའི་གོ་འཕང་མྱུར་ཐོབ་ཤོག །
ཅེས་སྨྱུང་གནས་སོགས་དང་འབྲེལ་བར་མ་ཎི་བསྐུལ་བའི་མགུར་
དབྱངས་འདི་ལྟ་བུ་ཞིག་དགོས་ཞེས་འཕགས་པ་ཐུགས་རྗེ་ཆེན་པོའི་རྣལ་
འབྱོར་ལ་བརྩོན་པའི་སྨྱུང་གནས་པ་དགེ་སློང་ངག་དབང་རྒྱལ་མཚན་གྱིས་
བསྐུལ་ངོར།༧བཙུན་པ་དཀོན་མཆོག་བསྟན་པའི་སྒྲོན་མེས་ཀུན་གྱིས་གོ་

16

བདེ་བར་བྲིས་པ་འདིས་ཀྱང་སྐྱེ་བོ་རྣམས་ལ་ཕན་ཐོགས་པར་གྱུར་ཅིག །
ཀེང་རུས་གཅལ་བཀྲམ་འཇིགས་པའི་དུར་ཁྲོད་དང་། །ཁང་བཟང་
ཉམས་དགའ་འབྱོར་པས་བརྒྱན་པ་གཉིས། །ངང་པ་འདམ་ལ་སྲེད་བཞིན་
རྨོངས་པས་བསླུས། །ཅང་ཤེས་རྟ་དང་གླང་པོ་གསེར་དངུལ་དར། །ཆང་
དང་བུ་རམ་བཟའ་བཅའ་བཏུང་བ་སོགས། ། ཇིང་གིར་རྒྱལ་བོའི་འབྱོར་
པ་ལ་འཁུ་ཡང་། །ཉིང་དགོས་སྙིང་པོ་ཏིལ་འབྲུ་ཙམ་ཡང་མེད། །ཏིང་ཏིང་
ཤག་གི་སྒྲར་བཅས་རི་སུལ་ལམ། །ཐང་སྟོང་ཡངས་པོར་བག་ཕེབས་རྒྱུ་བྱེད་
ཅིང་། །དེང་ནི་ཤི་ཡང་འགྱོད་པ་མེད་སྙམ་དུ། །ནང་ནས་དགའ་བ་རྒྱས་དེ་
སྐྱིད་པའི་མཆོག །པང་ན་གནས་པའི་ནོར་བུ་རིན་ཆེན་ཡང་། །ཕང་པ་མེད་
པར་སྦྱིན་པར་བཏང་བྱས་ཏེ། །བང་མཛོད་མཐའ་དག་སྟོང་པར་བྱེད་ནུས་
ན། །མང་པོས་འཕྱ་ཡང་རང་དོན་འགྲུབ་པ་ཡིན། །ཙོང་ཁ་པ་ཡི་རིང་ལུགས་
དྲི་མ་མེད། །ཚང་ལ་མ་ནོར་འདི་འདྲར་མཇལ་དུས་སུ། །མཛངས་བླུན་དབྱེ་
བ་ཤན་འབྱེད་དུས་ཡིན་པས། །ཕ་ཝང་བཞིན་དུ་རང་མ
ཞིང་ས་གཤིན་པོར་ས་བོན་བཏབ་པ་བཞིན། །ཟང་ཟིང་དངོས་པོ་དཀོན་
མཆོག་མཆོད་པར་ཕུལ། ། འོང་བར་ངེས་པ་འཆི་བའི་དགྲ་ཡིན་པ། །ཡང་
ཡང་བསམས་ཏེ་ཕྱི་མའི་སོ་ཚིས་མཛོད། །རང་ཉིད་རང་ལ་ཤིན་ཏུ་གཅེས་
།
17

ན་ཡང་། ། ལང་ཤོར་བློ་ངན་འདི་ཡིས་ཕུང་དུ་འཇུག །ཤིང་ལྟར་གྱོང་བའི་
ཤེས་རྒྱུད་འདི་བཏུལ་ན། །སངས་རྒྱས་གོ་འཕང་དེ་ཡང་ཐག་མི་རིང་། །
ཧང་འགྲོས་ཙམ་གྱི་ཀ་མད་སུམ་ཅུ་ལ།
།ཨང་ཡིག་སྲོག་ཏུ་ཞུགས་པའི་གླུ་
ཆུང་འདི། །ཡིད་དགའ་ཆོས་འཛིན་དབེན་པའི་རི་སུལ་ནས། །དཀོན་མཆོག་
བསྟན་པའི་སྒྲོན་མེས་གླུ་རུ་བླངས། །
ཀ་ཡེ་གཞུང་ལུགས་མང་ཏུ་ཐོས་ན་ཡང་། །ཁ་བཤད་སྐམ་པོ་ཆུ་ནང་རྡོ་
བ་བཞིན། །ག་ལེར་རང་གི་རྒྱུད་ལ་མ་སྦྱར་བས། །ང་ནི་འགྱོད་དེ་རང་ལ་ལེ་
ཞིག་བདའ། །ཅ་རིལ་བཞིན་དུ་ཁ་འཁུམ་ལག་འཁུམ་ཞིང་། །ཆ་རྒྱུས་ཡོད་
མེད་ཀུན་ལ་གཞོག་སློང་གིས། །ཇ་མར་རྩམ་སོགས་ཇི་ཙམ་འོངས་ན་ཡང་། །
ཉ་ལྟར་ལྟོགས་པའི་སེམས་འདི་བརྒྱག་དུས་མེད། །ཏཱ་རས་གསར་དངུལ་
གོས་དར་རྟ་དང་ནོར། །ཐ་ན་དུང་ཙེ་རྡོག་གཅིག་ཡན་ཆད་ཀྱང་། །ད་ལྟ་
བསོག་དུས་དགོས་དགོས་འདྲ་བ་ལ། །ན་འཆི་བཅོམ་ཉིན་ཕན་པ་སྤུ་ཙམ་
མེད། །པ་ཏྲ་ལྟར་འཁྱོག་འདི་སྣང་བྱ་བྱེད་ཀྱི། །ཕ་མཐར་མི་ཕྱིན་དལ་འབྱོར་
སྟོང་པར་ཟད། །བ་ལང་རྟེན་དང་ཁྱད་པར་མ་དོད་ན། །མ་ལ་བུ་སྐྱེས་
དགོས་པ་མ་བྱུང་ངོ། །ཙ་ཏུར་ལུས་ཀྱི་འབྱུང་བ་ཆ་སྙོམས་ཤིང་། །ཚ་རྐྱེན་
གྲང་རྐྱེན་ཐུབ་པའི་གནས་སྐབས་དེར། །ཛ་ཡའི་བཀའ་བཞིན་དམ་ཆོས་མ་

18

བསྒྲུབས་པས། །ཝ་ལེར་ལུས་སེམས་གཉིས་པོ་འགྲིབ་ནས་ཐལ། །ཞྭ་སེར་
བསྟན་པ་ཉམས་པའི་ཐན་ལྟས་སུ།
།ཟ་ཆོག་མཁན་པོ་ང་དང་ང་འདྲར་ཡང་། །
འ་འུར་གྲགས་པས་མི་རྣམས་སྐྱབས་འཚོལ་ཏེ། །ཡ་རེ་ང་འོ་མཛོ་སྦྲེལ་གཡང་
བསྐྱུར་འདྲ། །རྭ་གདེངས་གཤིན་རྗེའི་རྒྱལ་པོ་མ་རྒས་ཤིང་། །ལ་ལུང་མྱུལ་
བའི་ཕོ་ཉ་གྲངས་མང་ལ། །ཤ་ཟ་མ་མོའི་གནོད་པ་མཐུ་ཆེ་བས། །ས་སྟེང་
ཡུན་རིང་སྡོད་པའི་རེ་བ་མེད། །ཧ་ཅུང་རྟག་འཛིན་མ་ཆེ་བློ་སྣ་བསྟུངས། །
ཨ་ཧོ་ཨ་ཧོ་ངེས་པར་འཕྱིས་འདུག་གོ །གླུ་རྟ་ཁ་ལ་མ་ཀྱེར་སེམས་ལ་ཟུངས། །
རང་ལྕག་རང་གིས་བྲོབ་ལ་སྙིང་ཕུར་ཚུགས། །
ཀ་ཡེ་དམ་པ་རྣམས་ནི་ཞི་བར་གཤེགས། །ཁ་ལྟ་གྲོགས་མཆེད་ཕལ་ཆེར་
འདས་ན་ཡང་། །ག་ལེ་སོས་བདེར་སྡོད་པའི་མདོ་མེད་པོ། །ང་ནི་རང་གིས་
རང་ལ་གྲོས་ཤིག་འདེབས། །ཅ་ཅོ་དོན་མེད་གཏམ་གྱིས་སེམས་རྩ་དཀྲུགས། །
ཆ་བྱད་མཚར་དགུའི་བསླུ་བྲིད་སྲེད་པས་བཅིངས། །ཇ་སོགས་འདོད་ཡོན་
རྗེས་སུ་རྒྱུག་པ་ཡིན། །ཉ་མོ་འཆི་བདག་ལྕགས་ཀྱུས་ཟིན་ལ་ཉེ། །ཏ་ལའི་
འདབ་ལྟར་རྒྱས་པའི་དཔལ་འབྱོར་ཀྱང་། །ཐ་མར་དྲན་པའི་ཡུལ་དུ་བསྐྱུར་
ནས་འགྲོ། །ད་ལྟ་དབྱེར་མེད་ལྟ་བུའི་ལུས་སེམས་ཀྱང་། །ན་རྒ་འཆི་བའི་
དབྱེན་གྱིས་སོ་སོར་འབྱེད། །པ་ཏྲའི་མཇུག་ལྡན་གནས་འདྲ་འཁོར་བའི་



19

མཚོ། །ཕ་མཐའ་མི་མངོན་སྡུག་བསྔལ་བརྒྱས་གང་བར། །བ་སྤུ་ཙམ་ཡང་
མི་གཡོ་སྙིང་ཁམ་ཅན། །མ་རིག་གདོན་གྱིས་མྱོས་ཏེ་ཧ་ཅང་འཁྲུལ། །རྩྭ་སྔོན་
བ་མོས་རེག་པའི་གྲང་ཉམས་དང་།
།ཚ་བའི་ཆུ་ཐིགས་ཕོག་པ་མི་བཟོད་དེ། །
ཛ་ཞེས་འགུག་བྱེད་ལས་ཀྱི་ལྕགས་ཀྱུ་ཡིས། །ཝ་ལེ་དམྱལ་བའི་མེ་ནང་འཁྲིད་
ཀྱིས་དོགས། །ཞ་འཐེང་འོན་ལོང་བདེ་སྡུག་ལོངས་སྤྱོད་དང་། །ཟ་མ་མ་ནིང་
ཕོ་མོ་རྟེན་ལ་སོགས། །འ་ཅག་འདོད་དང་མི་འདོད་རང་དབང་མེད། ། ཡ་
མཚན་བཀོད་པ་ལས་ཀྱིས་བྱས་ནས་འགྲོ། །ར་བར་ཆུད་པ་བཤན་པའི་ལུག་
བཞིན་དུ། །ལ་འུར་གཤེད་མས་ནམ་འཛིན་ཆ་མེད་པས། །ཤ་ཁྲག་གདོས་
བཅས་ལུས་འདི་དོར་བའི་ཚེ། །ས་འོག་མུན་པར་མི་ལྟུང་ཐབས་ཤིག་
མཛོད། །ཧ་ཧ་ཁ་བཤད་མཁས་ལ་བསམ་བརླག་ཁྱོད། །ཨ་ཧོ་བསམ་བཞིན་
རང་ཉིད་མི་བརླག་ན། །ཧ་ལའི་དུག་མཚུངས་སྲིད་དང་དམ་ཆོས་ཀྱི། །ཨ་
མྲི་ཏ་གཉིས་མ་ནོར་མ་བསྲེ་ཞིག །
ཨ་ཨཱ་དལ་འབྱོར་རྟེན་བཟང་ལན་གཅིག་ཐོབ་པ་འདི་ངོ་མཚར། །ཨི་ཨཱི་
འདི་ནས་ལྷུང་ན་འགྲོ་ས་ངན་སོང་རང་ཡིན་ནོ། །ཨུ་ཨཱུ་མ་ཀིར་ལྷུང་ཕྱིན་
ཐར་བའི་དུས་ཚོད་ཅིག་མེད་དོ། །རྀ་རཱྀ་མེ་རི་འབར་བའི་སྦུབས་དེར་ཅི་
འདྲ་བྱས་སྡོད་པ། །ལྀ་ལཱྀ་ལས་ངན་ལུས་ལ་སྨིན་ན་བྱ་ཐབས་དང་བྲལ་ལོ། །

20
20

ཨེ་ཨཻ་གནས་དེར་མི་ལྷུང་ཐབས་ཤིག་ད་ལན་རང་བྱེད་དགོས། །ཨོ་ཨོ་ཐབས་
ཤིག་བྱེད་ན་སྐྱབས་འགྲོ་ལས་འབྲས་རང་ཡིན་ནོ། །ཨཾ་ཨཾ་བསམ་བློ་གཏོང་
སའི་འགག་མདོ་འདི་ཀ་རང་རེད་ཨཿ། །ཀེ་ལ་ཤའམ་རྫ་རི་སྨུག་པོ་ཡི་
མགུལ་དུ། །ཁེ་འདོད་གྲགས་འདོད་མེད་པ་རི་དྭགས་ཀྱི་བུ་བཞིན། །གེ་སར་
དྲི་བསུང་འཐུལ་བའི་རྫི་ངད་ལ་སྣོམས་ཤིང་། །ངེ་རང་གཅིག་པུར་བག་
ཡངས་རྒྱུ་བ་ཞིག་བྱུང་ན། །ཅེ་སྤྱངས་བཞིན་དུ་ཟས་ཀྱི་གདུངས་བ་འདི་
སྤངས་ཤིང་། །ཆེ་མཐོའི་ཆ་ལུགས་སྡེ་དཔོན་སྤྱོད་ཚུལ་འདི་དོར་ཏེ། །ཇེ་རིང་
ཇེ་རིང་དབེན་པའི་ས་མཐའ་རུ་ཕྱིན་ནས། །ཉེ་དུ་མཛའ་བཤེས་འབྲེལ་ཐག་
ཆད་པ་ཞིག་བྱུང་ན། །ཏཻ་ལོ་ནཱ་རོའི་རྣམ་ཐར་འཁྱོང་བ་རུ་དཀའ་ཡང་། །ཐེ་
གཏོགས་གྲོས་བསྡུར་མང་པོའི་བྱ་བྱེད་འདི་བཞག་ནས། །དེ་ན་འདི་ན་མེད་
པ་སྐྱི་སེར་གྱི་རླུང་བཞིན། །ནེའུ་གསིང་སྤང་ལྗོངས་གང་དགར་མྱུལ་བ་ཞིག་
བྱུང་ན། །པེ་ཧར་དཀོར་མཛོད་བསྲུང་འདྲའི་གཉེར་ཁ་ཡང་མ་དགོས། །ཕེ་
ར་རྒྱག་པའི་ཁྲིམས་དཔོན་སྤྱོད་པ་ཡང་མ་དགོས། །བེའུ་ལུག་ཚུན་ཆད་བོར་
བརླག་དོགས་པ་ཡང་མ་དགོས། །མེ་ཆུ་ཤིང་གསུམ་འཛོམས་པས་ཆོག་པ་
ཞིག་བྱུང་ན། །ཙེ་ནེ་ལངས་པ་ཁོ་ནས་གཞིས་རྫོགས་ཀྱི་འགྲོ་བདེ། །ཚེ་འདི་
གང་སྐྱིད་ཕ་ཡུལ་བྱེད་པ་ཡི་འདུག་བདེ། །ཛེ་རེག་ཕོག་ཐུག་མེད་པར་ཀུན་
27
21

སྙོམས་ཀྱི་འགྲོགས་བདེ། །ཝེ་ལྟར་གར་ཡིབ་མི་ཤེས་སྟབས་བདེ་ཞིག་བྱུང་ན། །
ཞེ་ས་ངོ་འཛིན་དགོས་པའི་དཔོན་པོ་ཡང་མེད་ལ། །ཟེ་བ་ཡར་འཐེན་དགོས་
པའི་གཡག་པོ་ཡང་མེད་ཅིང་། །འེ་གནོད་དོགས་པ་དགོས་པའི་དགྲ་བོ་
ཡང་མེད་པར། །ཡེ་ཤེས་ལྷ་ཚོགས་ཁོ་ནར་བསྟེན་པ་ཞིག་བྱུང་ན། །རེ་ཐག་
བཅད་པའི་མངའ་ཐང་རྒྱང་སྐྱུར་དུ་བྱས་ལ། །ལེ་ལོ་སྤངས་པའི་དམ་ཆོས་
རྣལ་མ་ཞིག་བྱས་ཏེ། །ཤེས་རབ་ཐབས་ཀྱིས་ཟིན་པ་རྒྱལ་སྲས་ཀྱི་སྤྱོད་པས། །
སེམས་ཅན་ཀུན་ལ་ཕན་པ་སྒྲུབ་ནུས་ཤིག་བྱུང་ན། །ཧེ་ཧེ་ཡིད་སྨོན་ལྟར་གྱི་
སྐལ་བ་ཞིག་ཡོད་ན། །ཨེ་མ་དེ་ལས་ལྷག་པའི་དགའ་རྒྱུ་ཞིག་ཅི་ཡོད། །ཨེ་ཀྱཻ་
དགའ་བ་ཆེན་པོའི་གླུ་དབྱངས་ཤིག་བླངས་ཏེ། །ཨེ་ཝཾ་ཟུང་འཇུག་ས་ལ་བྲོ་
བརྡུང་ཞིག་བྱའོ། །
དབྱངས་གསལ་གྱི་མགུར་འདི་ཡང་ས་སྤྲུལ་སྟོན་ཟླ་གཉིས་པའི་ཚེ་ལྔའི་
ཉིན་ངེས་འབྱུང་སྤུ་སུ་ཞིག་གིས་བསྐུལ་ཏེ་སུ